b"\n_START_ARTICLE_\nChamonix\n_START_SECTION_\nGeografia\n_START_PARAGRAPH_\nComparteix amb la vall d'Aosta el cim del Mont Blanc, el m\xc3\xa9s alt de la Uni\xc3\xb3 Europea (4.810 m)._NEWLINE_La comuna de Chamonix-Mont-Blanc consta de 16 poblacions (villages o hameaux): Le Tour, Montroc, Le Planet, Argenti\xc3\xa8re, Les Chosalets, Le Lavancher, Les Tines, Les Bois, Les-Praz-de-Chamonix, Chamonix-Mont-Blanc, Les P\xc3\xa8cles, Les Mouilles, Les Barrats, Les P\xc3\xa9lerins, Les Gaillands i Les Bossons.\n_START_SECTION_\nHist\xc3\xb2ria\n_START_PARAGRAPH_\nChamonix entr\xc3\xa0 a la hist\xc3\xb2ria l'any 1091 quan el comte Aymon I f\xc3\xa9u donaci\xc3\xb3 de la vall a l'abat benedict\xc3\xad de Saint-Michel de la Cluse, al Piemont. Form\xc3\xa0 part dels Estats de Savoia i no pass\xc3\xa0 a ser territori franc\xc3\xa8s fins a la Revoluci\xc3\xb3, el 1792. La pertinen\xc3\xa7a a Fran\xc3\xa7a se sancion\xc3\xa0 definitivament pel tractat de Tor\xc3\xad de 1860. La comuna prengu\xc3\xa9 el nom de Chamonix-Mont-Blanc el 21 de novembre de 1921._NEWLINE_Acoll\xc3\xad els Jocs Ol\xc3\xadmpics d'hivern en l'any 1924.\n_START_SECTION_\nClima\n_START_PARAGRAPH_\nT\xc3\xa9 un clima de muntanya. Al cim del Mont Blanc la temperatura pot davallar fins -40\xc2\xb0C i el vent pot arribar a 150 km/hora, les condicions meteorol\xc3\xb2giques poden canviar r\xc3\xa0pidament. _NEWLINE_L'any 2006 la ciutat de Chamonix va tenir una temperatura mitjana al mes de gener de -2,4\xc2\xb0C i al juliol de +19\xc2\xb0C."